(1610) 3 .Ghehoorsaemheyt : dese is als eenen schoonen tack vol lieflicker ende welrieckender vruchten voor hunne handen ; want de kinderen , als sy wackerlick gehoorsaem zijn , vermaken alle de ghene die met hen woonen .Den seluen Bernardus seght , dat alle kinderen ende ionghers in dese dry deughden hen moeten neerstelick oeffenen , in die groeyen , ende hen volmaken : want dit is den eysch van hunnen kinderlicken staet .